નાણાકીય વર્ષ ૨૦૧૮-૧૯ માટે રાજ્યની પોતાની કર આવક રૂ.૮૮,૭૨૯ કરોડની અંદાજવામાં આવી છે. વર્ષ ૨૦૧૭-૧૮ ના અંદાજ કરતા ૧૬ % વધુ છે. તેમણે જણાવ્યુ કે, રાજ્યનું દેવુ રાજ્યના વિકાસ કાર્યો એટલે કે, મૂડી ખર્ચ માટેનું એક સંશાધન છે. રાજ્ય સરકારે ૧૩ મા નાણાપંચની ભલામણ મુજબ ગુજરાત રાજ વિત્તીય અધિનિયમમાં વધુ સઘન માપદંડો અમલમાં મુક્યા છે. જે અનુસાર રાજ્યનું કુલ દેવુ વર્ષ ૨૦૧૬-૧૭ માં રાજ્યના કુલ ઘરેલુ ઉત્પાદનના ૨૭.૧૦ % મર્યાદાના લક્ષ્યાંક સામે ૧૭.૨૧ % હતુ અને વર્ષ ૨૦૧૭-૧૮ ના સુધારેલા અંદાજ મુજબ તે ૧૬.૪૬ % હતુ જ્યારે વર્ષ ૨૦૧૧૮-૧૯ ના અંદાજ મુજબ આ આંકડો ઘટીને ૧૫.૯૬ % રહેશે. રાજ્યની રાજ વિત્તિય ખાદ્ય ૨૦૧૬-૧૭ માં રાજ્યના કુલ ઘરેલુ ઉત્પાદનના ૩ % ની મર્યાદાના લક્ષ્યાંક સામે ૧.૪૨ % અને વર્ષ ૨૦૧૮-૧૯ ના અંદાજ મુજબ ૧.૭૧ % રહેશે.